Irlandiyalik yigit parashyutda sakrash chog‘ida ota-onasi bilan Skype orqali muloqot qildi (video)

Dunyo bo‘ylab sayohat qilayotgan irlandiyalik Rojer ismli yigit parashyutda sakrash uchun Avstraliyaning Sidney shahrini tanladi, deb yozadi “Hi-tech.mail.ru”. U taxminan 4300 metr balandlikka ko‘tarilgan samolyotdan sakradi.

Samolyot bortida turib Rojer Skype orqali ona-onasiga qo‘ng‘iroq qildi, ular to‘g‘ridan-to‘g‘ri efirda o‘g‘illarining parashyutda sakraganini ko‘rdi. Ota-ona, albatta, hayrat ichida qoldi, biroq ushbu 50 soniya ularning har uchalasi uchun ham hayotlaridagi eng hissiyotli onlar bo‘ldi. Video esa qariyb 1 million marta tomosha qilindi.